# Loras de Varossa

Loras de Varossa (Loures-Barousse en francés) qu'ei ua comuna gascona de Comenge e de Varossa situada en eth departament deths Hauts Pirenèus e era region d'Occitània, ancianament de Mieidia-Pirenèus.

## Geografia

Vilatge important situat en ribèra de Garona près dera RN 125 (Hauta Garona). Que i a ua gendarmaria e quitament un collègi, de frequentation interdepartamentala (era carta escolara qu'englòba ua partida deth ancian canton de Barbasan). Que sembla Loras a remplaçat Maulion de Varossa dens eras foncions costumèras d'un caplòc de canton.

## Toponimia

Era prononciacion qu'ei ['louros] (grafia fonetica deths autors). Eras fòrmas ancianas que son : Lora, Lura ath sègle XV (citat per Negre shens referéncia), Loures (mapa de Cassini, ara fin deth sègle XVIII).
Segon Dauzat, eth nom qu'ei escur. Segon Negre, Loras que vien deth gascon louro, « hlor, eslor », dens eth sens de « era mei beròia ». Segon R. Aymard, era etimologia per florem qu'ei probablament justa. Près de Loras, Sacaze que senhala era inscripcion Florentii Vicus > Lores (?). Coromines qu'explica eth nom per un prelatin aquitan Iluro (véder Auloron... e era varietat deras suas fòrmas ancianas). J.B. Orpustan qu'i ved eth basco luro, « tèrra ».
Segon Miquèu Grosclaude, eras explicacions per florem o Florentinus son pas acceptablas foneticament (florem > hlor, pas hlora) e era proposicion de Negre qu'ei estranha; eras ipotèsis de Coromines e d'Orpustan que son mei realistas, mes eras fòrmas ancianas que son tròp recentas per ac poder verificar; eth nom que demòra escur.

## Istòria

Pendent eth Ancian Regime, Loras qu'èra ua simpla parròpia annèxa. En 1933 que bastín un pont sus Garòna, en direccion de Barbasan e ara dera RN 125. Pr'aquò, Loras èra sus aqueth itinerari abans era construccion dera navèra RN 125. Aquera situacion e era preséncia d'ua gara, avantatges decisius sus Maulion de Varossa, que son probablament ara origina deth començament dera soa fortuna.

## Administracion

Lista deths cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Jean-Michel Palao | | retirat |
| març de 2008 | 2020 | Gilbert Julia | | farmacian |
| març de 2001 | 2008 | Jean-Michel Palao | | estacat de prefectura |
| abans 1988 | ? | Joseph Martinez | PS | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 611, totala: 623 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 447 | 451 | 501 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 428 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 534 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 674 | 752 | 669 | 586 | 720 | 733 | 730 | 729 | 729 743 |
| 2009 | 2010 |
| 732 743 | 735 749 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion qu'èra de 632 abitants e era densitat qu'èra de 292,59 ab/km².

## Véder tanben

* Comunas deths Hauts Pirenèus

## Nòtas

* ↑ <https://annuaire-education.fr/carte-scolaire/hautes-pyrenees/loures-barousse/college-de-la-barousse/0650017R.html
* 1 2 3 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=1111&titre=loures-barousse
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 414
* Portau de Gasconha